Ari (jalkapalloilija)

Ariclenes da Silva Ferreira, pelaajanimeltään Ari, (s. 11. joulukuuta 1985 Fortaleza, Brasilia) on brasilialainen jalkapalloilija. Hän edustaa tällä hetkellä Venäjän valioliigassa pelaavaa Spartak Moskovaa ja on pelipaikaltaan hyökkääjä.

Seurajoukkueura 
Ari siirtyi kotimaastaan Eurooppaan ja Ruotsiin vuonna 2005. Hän teki sopimuksen maan pääsarjassa Allsvenskanissa pelanneen Kalmarin kanssa. Kaudella 2006 hän oli sarjan paras maalintekijä 15 osumallaan.

Kesällä 2007 Ari siirtyi alankomaalaisseura AZ Alkmaariin 5 miljoonan euron siirtokorvauksella. Kolmen pelaamansa kauden aikana hän ei kuitenkaan onnistunut vakiinnuttamaan pelipaikkaansa joukkueen avauskokoonpanossa.

Tammikuussa 2010 hän teki sopimuksen venäläisseura Spartak Moskovan kanssa, joka maksoi hänestä 3 miljoonan euron siirtokorvauksen.

Aiheesta muualla 

 Arin tilastot Voetbal International -sivustolla 

Brasilialaiset jalkapalloilijat
Vuonna 1985 syntyneet
Elävät henkilöt